**Z A P I S N I K**

1. seje Sveta šole II. gimnazije Maribor, dne 14. 12. 2021

Prisotni: dr. T. Angleitner Sagadin, B. Bedenik, D. Đonlagić, K. Kaučič, D. Kravanja, I. Rajić Kranjac, B. Svetel, V. Vervega, S. Cvar, dr. M. Jagodič in T. Zagoranski

Opravičeno odsotna: A. Gačanovič, L. Galuf in A. Ziherl

Odsotni: /

S. Cvar, predsednica sveta šole, ki mu je potekel mandat in je sklicala konstitutivno sejo, je pozdravila vse prisotne in predstavila nove člane. Predlagala je dnevni red in z glasovanjem je bil soglasno potrjen.

Dnevni red:

1. Obravnava poročila volilne komisije o volitvah članov sveta zavoda
2. Obravnava sklepov o imenovanju članov
3. Sprejem ugotovitvenega sklepa o konstituiranju sveta in verifikacije mandatov članov sveta
4. Volitve predsednika sveta in njegovega namestnika
5. Seznanitev s predpisi na področju vzgoje in izobraževanja in splošnimi akti šole
6. Obravnava in sprejem Poročila o delu za šolsko leto 2020/21
7. Obravnava in sprejem Letnega delovnega načrta za šolsko leto 2021/22
8. Predlog vpisa v program mednarodne mature za šolsko leto 2022/2023
9. Druge aktualne informacije

**Ad. 1. Obravnava poročila volilne komisije o volitvah članov sveta zavoda**

S. Cvar je na kratko povzela, da so bile volitve predstavnikov zaposlenih opravljene 30. 9. 2021, dopoldan v tajništvu in popoldan v jedilnici šole. V svet šole je bilo izvoljenih 5 učiteljev z največ glasov od 8 predlaganih.

**Ad. 2 Obravnava sklepov o imenovanju članov**

S. Cvar je predstavila povzetek prejetih sklepov o imenovanju novih članov sveta šole:

- Mestna občina Maribor je s sklepom imenovala gospo Ido Rajić Kranjac za članico sveta šole z novim mandatom,

- svet staršev II. gimnazije Maribor je ob dveh obstoječih članih, A. Gačanović in L. Galufu, z volitvami izvolila še tretjo članico dr. T. Angleitner Sagadin,

- dijaška skupnost je ob enem obstoječem članu, A. Ziherlu, izvolila še D. Đonlagić,

- Vlada Republike Slovenije kljub ponovnemu pozivu še ni imenovala dveh predstavnikov ustanovitelja.

Po 46. členu ZOFVI in aktu o ustanovitvi je večina članov imenovana in izbrana, zato je konstitutivna seja sklicana. Mandat članov je 4 leta oz. poteče z zaključkom šolanja (dijakom in predstavnikom staršev).

**Ad 3. Sprejem ugotovitvenega sklepa o konstituiranju sveta in verifikacije mandatov članov sveta**

**Sklep 1: Konstituiran je svet šole II. gimnazije Maribor. Mandati članov so verificirani in trajajo 4 leta, od 14. 12. 2021 do 13. 12. 2025.**

Z glasovanjem je bil sklep soglasno potrjen.

**Ad 4 Volitve predsednika sveta in njegovega namestnika**

S. Cvar je povedala, da člani sveta šole izvolijo predsednika in njegovega namestnika. Za predsednico sveta šole je bila predlagana B. Bedenik, za njenega namestnika pa B. Svetel, oba predstavnika učiteljev, ki sta se s predlogom strinjala. Glasovanje je lahko tajno ali javno in člani sveta šole so soglasno sprejeli.

**Sklep 2: Glasovanje za predsednika sveta šole in njegovega namestnika na konstitutivni seji 14. 12. 2021 je javno.**

Z javnim glasovanjem so potrdili novo predsednico (glasovanja zadržana B. Bedenik) in njenega namestnika (glasovanja zadržan B. Svetel) in sprejeli sklep:

**Sklep 3: Svet šole je potrdil novo predsednico sveta šole Barbaro Bedenik in njenega namestnika Borisa Svetela za čas štiriletnega mandata sveta, konstituiranega na tej seji.**

**Ad 5 Seznanitev s predpisi na področju vzgoje in izobraževanja in splošnimi akti šole**

S. Cvar je predstavila temeljno zakonodajo, ki je pomembna za delo sveta šole: ZOFVI, Zakon o gimnazijah, Zakon o šolski inšpekciji, Zakon o šolski prehrani in Poslovnik o delovanju sveta šole II. gimnazije Maribor.

S tem je S. Cvar predala besedo novi predsednici sveta šole.

**Ad 6 Obravnava in sprejem Poročila o delu za šolsko leto 2020/21**

Predsednica sveta šole se je zahvalila za zaupanje in predala besedo g. ravnatelju. Povedal je, da je poročilo pripravil v sodelovanju s prejšnjim ravnateljem, ker je delo v letu 2020/2021 spremljal še kot učitelj. Na kratko ga je predstavil, ker je bilo poročilo na konferencah in sestankih že predstavljeno učiteljem, staršem in dijakom in skupaj z vabilom za to sejo tudi posredovano vsem članom sveta šole:

* poročilo predstavlja dejavnosti šole, pouk, obšolske dejavnosti, izpite, maturo, mednarodno maturo, OIV,
* zaradi COVID-a so bile šolske dejavnosti okrnjene – gledališč, filmske šole in izmenjav ni bilo, likovna in literarna delavnica sta bili uspešni,
* izvajali smo projekte – Dvojna kariera, Konfucijeva učilnica, specialna olimpijada (OŠ Gustava Šiliha), NAMA Poti, Podvig (podjetništvo), prostovoljstvo, RAST (ki se je zaključil),
* predstavljeni so uspehi dijakov na tekmovanjih iz znanj,
* vzgojni ukrepi, ki so najpogosteje izrečeni zaradi izostankov,
* sodelovali smo z univerzo, MOM.

Ker na poročilo ni bilo predlogov ali dodatnih vprašanj, je bil soglasno potrjen naslednji sklep:

**Sklep 4: Poročilo o delu za šolsko leto 2020/21 je svet šole soglasno sprejel.**

**Ad 7 Obravnava in sprejem Letnega delovnega načrta za šolsko leto 2021/22**

G. ravnatelj je povedal, da je letos LDN pripravil na podlagi lanske forme. Novo v letu 2021/2022 je odpravljanje negativnih posledic pouka na daljavo – ne samo manka v pouku:

- svetovalna služba je bolj dosegljiva in tudi obiskana – ena pisarna je prestavljena v pritličje, s sprejemom novih standardov in normativov pa bomo lahko dobili dodatno svetovalno pomoč,

- težave so z izvajanjem hibridnega pouka – dijaki, ki so v karanteni, imajo pouk na daljavo, ostali pa v razredih in ob selitvah učiteljev po razredih se lahko pojavijo tehnične težave,

- samotestiranje pri nas ni problematično,

- izvajanje obšolskih dejavnosti se je sprostilo, upoštevajo se veljavni ukrepi, največ je težav zaradi odsotnosti dijakov,

- predstave EST se izvajajo z manj kot polovično zasedenostjo gledalcev v dvorani,

- načrtujemo tudi Počitnice na Drugi,

- upamo, da bo ob izboljšanjem zdravstvenem stanju izpeljava vseh dejavnosti boljša kot lani.

B. Svetela je zanimalo, kdaj se bodo zaradi novih standardov in normativov sprostila delovna mesta, pa je g. ravnatelj povedal, da sta delovni mesti knjigovodje in poslovnega sekretarja z višjo izobrazbo že sproščeni, ostala delovna mesta pa bomo lahko dobili v novem šolskem letu.

Dodatnih pobud ali vprašanj ni bilo.

**Sklep 5: LDN za šolsko leto 2021/22 je svet šole soglasno sprejel.**

**Ad 8 Predlog vpisa v program mednarodne mature za šolsko leto 2022/2023**

G. ravnatelj je povedal, da smo do sedaj čakali MIZŠ na potrditev števila mest v oddelkih mednarodne mature za šolsko leto 2022/2023, zato je treba predlog 40 mest potrditi na svetu šole.

T. Angleitner Sagadin je vprašala, kako se financira mednarodna matura in ji je g. ravnatelj odgovoril, da MIZŠ določi le znesek po glavi dijaka v višini cene splošnih oddelkov, ostalo pa po številu skupin pri posameznem predmetu. Večje število mest tako ne pomeni sorazmerno več denarja.

T. Angleitner Sagadin je tudi zanimalo, če število razpisanih mest pomeni 2 oddelka, pa je g. ravnatelj povedal, da je v oddelku maksimalno 22 dijakov. Ker pa v mednarodni maturi ni oddelkov, ampak so skupine, pomeni to le dva razrednika, mogoča pa bo kakšna skupina več pri posameznem predmetu.

Z glasovanjem je bil soglasno sprejet naslednji:

**Sklep 6: Za šolsko leto 2022/2023 predlagamo naslednji obseg vpisa:**

**- mednarodna matura: 40 mest.**

I.Rajić Kranjac je vprašala, koliko mest bo predvidenih za tujce in ji je g. ravnatelj odgovoril, da ne bo razpisanih več mest za tujce. Spremenil se bo izbirni postopek, saj se bodo vsi vpisovali pod enakimi pogoji (glede na ocene – to bi lahko prineslo več tujcev).

T. Angleitner Sagadin je vprašala, ali so možni tudi prehodi, pa je g. ravnatelj odgovoril pritrdilno, vendar je bilo tega le 3 do 4 v letu in to dijakov iz drugih slovenskih šol. Dodal je, da bi izbirni postopek v prihodnje mogoče vključeval tudi razvrstitveni test.

G. ravnatelj je ob tem dodal, da se v Mariboru dogovarjajo o mednarodni šoli in II. gimnazija Maribor bi s tem dobila dodatni 1. in 2. letnik, vpis pa bi bil le za dijake – tujce.

**Ad 9 Druge aktualne informacije**

G. ravnatelj je povedal, da je z novelo ZOFVI (29. 10. 2021) uvedena ustanovitev šolskih skladov. Mi smo šolski sklad pred tem imeli že zelo dolgo za financiranje nadstandardnega programa in socialno šibkejših dijakov. Novost iz ZOFVI-ja je za nas v tem, da lahko sredstva zanj pridobimo tudi iz dohodnin (0,3 %), kar pa po okrožnici MIZŠ za letos še ni mogoče. Ker mi pravilnik že imamo in je zdaj obvezen, bi ga želeli dopolniti, da bi bil usklajen z novim ZOFVI-jem.

G. ravnatelj je pojasnil, da pravilnika o šolskem skladu z vabilom še nismo mogli poslati, ker so navodila MIZŠ prišla kasneje, zato se pravilnik obravnava pod točko razno. Na tabli je projiciral stari in novi pravilnik s popravki in dopolnitvami, vse razložil in članom sveta povedal, da lahko glasujejo na tej ali korespondenčni seji, če bi želeli pravilnik še podrobneje pregledati.

Člani sveta šole so soglasno sprejeli

**Sklep 7: Svet šole bo Pravilnik o delovanju šolskega sklada potrdil na redni seji 14. 12. 2021.**

Ker ni bilo dodatnih vprašanj je sledilo glasovanje in soglasno je bil sprejet sklep:

**Sklep 8: Svet šole soglasno potrjuje spremembo Pravilnik o delovanju šolskega sklada II. gimnazije Maribor.**

T. Angleitner Sagadin je še zanimalo, kolikokrat letno se člani sveta šole sestanejo, pa ji je g. ravnatelj odgovoril, da ponavadi 3 x letno.

1. redna seja sveta šole je bila zaključena ob 17.45.

Številka: 900-2/2021/4

Datum: 27. 12. 2021

Zapisala: Predsednica sveta šole:

Tatjana Zagoranski Barbara Bedenik